CELEX: 52021PC0392
Language: lv
Date: 2021-07-14
Title: Priekšlikums PADOMES REGULA, ar ko uz laiku atliek kopējā muitas tarifa autonomo nodokļu piemērošanu dažu rūpniecības ražojumu importam Kanāriju salās

EIROPAS KOMISIJA
            Briselē, 14.7.2021
            COM(2021) 392 final
            2021/0209(CNS)
            Priekšlikums
            PADOMES REGULA, 
            ar ko uz laiku atliek kopējā muitas tarifa autonomo nodokļu piemērošanu dažu rūpniecības ražojumu importam Kanāriju salās
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               Padomes Regula (ES) Nr. 1386/2011
                  1
                paredzēja uz laiku atlikt kopējā muitas tarifa autonomo nodokļu piemērošanu dažu rūpniecības ražojumu importam Kanāriju salās. Kanāriju salas pieder pie Eiropas Savienības tālākajiem reģioniem, kuriem saskaņā ar Līguma par Eiropas Savienības darbību (LESD) 349. pantu var paredzēt īpašus pasākumus, lai pārvarētu ekonomiskās grūtības, ar ko šie reģioni saskaras ģeogrāfiskā stāvokļa dēļ.
            
            
               Padomes Regulā (ES) Nr. 1386/2011 paredzētie pasākumi, kuru mērķis bija stiprināt vietējo ekonomikas dalībnieku konkurētspēju un tādējādi nodrošināt stabilāku nodarbinātību šajās salās, beigsies 2021. gada 31. decembrī. Spānijas valdība 2021. gada aprīlī pieprasīja pagarināt kopējā muitas tarifa autonomo nodokļu atlikšanu vairākiem ražojumiem. Saskaņā ar pieprasījumu tie ierobežojumi, ar kuriem saskaras reģions, ir strukturāli un pastāvīgi, joprojām ir saistīti ar izolētību, nelielo tirgu un tā sadrumstalotību. Šo ierobežojumu dēļ Kanāriju salām ir augstākas ražošanas un transporta izmaksas un augstākas vidiskās izmaksas. Tās arī nevar gūt labumu no globalizācijas tādā pašā mērā kā citi Eiropas reģioni. Pieprasītās atlikšanas shēmas mērķis ir samazināt šos ierobežojumus Kanāriju salu tirgū.
            
            
               Turklāt šajā pašā kontekstā Spānijas iestādes pieprasīja atlikt kopējā muitas tarifa nodokļus septiņām jaunām ražojumu kategorijām ar KN kodiem 3903 19, 5603 94, 5604 10, 7326 90, 7607 20, 8441 40 un 8479 90.
            
            
            
               •Saskanība ar pašreizējiem noteikumiem konkrētajā politikas jomā
            
            
               2017. gada paziņojumā “Stiprāka un atjaunota stratēģiskā partnerība ar ES tālākajiem reģioniem”
                  2
                tika norādīts, ka tālākie reģioni joprojām sastopas ar nopietnām problēmām, no kurām daudzas ir pastāvīgas. Minētajā paziņojumā ir izklāstīta Komisijas pieeja šo reģionu atbalstam, izmantojot to unikālos resursus un identificējot jaunas nozares nolūkā veicināt izaugsmi un nodarbinātību. 
            
            
               Šajā saistībā šā priekšlikuma mērķis ir atbalstīt Spānijas tālāko reģionu tā resursu izmantošanā, lai veicinātu izaugsmi un nodarbinātību vietējā sektorā. Šis priekšlikums papildina attālu un salu reģionu īpašo attīstības problēmu pārvarēšanas programmu (POSEI), kuras mērķis ir atbalstīt primāro nozari un izejvielu ražošanu, Eiropas Jūrlietu un zivsaimniecības fondu (EJZF) un Eiropas Reģionālās attīstības fonda (ERAF) konkrētā papildu piešķīruma finansējumu.
            
            
               Kanāriju salas gūst labumu no citiem līdzīgiem pasākumiem (autonomo tarifu samazinājumi), piemēram, Padomes 2020. gada 16. novembra Regula (ES) 2020/1785
                  3
                paredz atvērt autonomas tarifa kvotas dažu zvejas produktu importam Kanāriju salās. Turklāt šim tālākajam reģionam piemēro AIEM nodokļa
                  4
                atbrīvojumus vai daļējus samazinājumus, kas paredzēti Padomes 2020. gada 16. novembra Lēmumā (ES) 2020/1792
                  5
               .
            
            
               •Saskanība ar citām Savienības politikas jomām
            
            
               Šis priekšlikums ir saskaņā ar Savienības politiku, jo īpaši vispārējo politiku attiecībā uz tālākajiem reģioniem un politiku starptautiskās tirdzniecības, konkurences, vides, darījumdarbības, attīstības un ārējo attiecību jomā.
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
            
               Šā priekšlikuma juridiskais pamats ir LESD 349. pants. Šis noteikums ļauj Padomei, ņemot vērā Savienības tālāko reģionu strukturālos sociālos un ekonomiskos ierobežojumus (tajā skaitā to nošķirtību, izolētību, nelielo platību, sarežģīto topogrāfiju un klimatu, kā arī ekonomisko atkarību no dažiem ražojumiem), pieņemt īpašus pasākumus, lai pielāgotu Līgumu piemērošanu minētajiem reģioniem. Šie pasākumi attiecas uz konkrētām jomām, tajā skaitā muitas un tirdzniecības politiku.
            
            
               •Subsidiaritāte (neekskluzīvas kompetences gadījumā) 
            
            
               Priekšlikums ir Savienības ekskluzīvā kompetencē. Tāpēc subsidiaritātes principu nepiemēro.
            
            
               •Proporcionalitāte
            
         
         
            
               Priekšlikums ir saskaņā ar proporcionalitātes principu šādu iemeslu dēļ.
            
            
               Šo pasākuma veidu regulāri izmanto kā līdzekli ekonomikas dalībnieku konkurētspējas stiprināšanai. Galapatēriņa kontroles noteikšana saskaņā ar Savienības Muitas kodeksa noteikumiem un tā īstenošanas noteikumiem šajā kontekstā ir iedibināta procedūra un nerada būtisku papildu administratīvo slogu reģionālajām un vietējām iestādēm un ekonomikas dalībniekiem. 
            
            
               •Juridiskā instrumenta izvēle
            
            
               
                  Priekšlikums attiecas uz regulu.
               
            
            
            
               3.EX POST IZVĒRTĒJUMU, APSPRIEŠANOS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               ••Apspriešanās ar ieinteresētajām personām
            
            
               Par šo priekšlikumu notika apspriešanās ar Ekonomikas un tarifu jautājumu darba grupu (ETQG), kas palīdz Komisijai sagatavot Padomes priekšlikumus autonomo tarifu pasākumu jomā.
            
            
               •Ekspertu atzinumu pieprasīšana un izmantošana
            
            
               Lai pārbaudītu pasākumu ietekmi, Komisija pieprasīja vajadzīgo informāciju no Spānijas iestādēm. Spānijas iestādes sniedza datus par attiecīgajiem ražojumiem, kas importēti Kanāriju salās, un pievienoja šo ražojumu analīzi.
            
            
               Tika vākta arī informācija par konkrētiem tematiem, piemēram, nodarbinātību (no Kanāriju salu Statistikas institūta), tūrismu (oficiālā statistika par tūrismu Kanāriju salās) un patēriņu (Eirobarometrs).
            
            
               •Ietekmes novērtējums
            
            
               
                  Ietekmes novērtējums netika veikts. Priekšlikuma mērķis ir pagarināt spēkā esošos pasākumus, kuru termiņš beidzas 2021. gada beigās. Tā kā pasākumu darbības joma ir ļoti ierobežota un to gaidāmā ietekme nav būtiski mainījusies, ietekmes novērtējums nav nepieciešams
               
            
            
               •Pamattiesības
            
            
               Šis priekšlikums pamattiesības neietekmē.
            
            
               4.IETEKME UZ BUDŽETU
            
            
               Priekšlikumam nav finansiālas ietekmes uz izdevumiem, taču tam ir finansiāla ietekme uz ieņēmumiem. Neiekasēto muitas nodokļu kopsumma ir apmēram 3,3 miljoni EUR gadā. Ietekme uz budžeta tradicionālajiem pašu resursiem ir 2,5 miljoni EUR gadā (t. i., 75 % no kopsummas). Priekšlikuma ietekme uz budžetu sīkāk ir izklāstīta tiesību akta priekšlikuma finanšu pārskatā.
            
            
               Tradicionālo pašu resursu ieņēmumu zaudējumu kompensē ar dalībvalstu pašu resursu iemaksām no nacionālā kopienākuma (NKI).
            
            
                
            
            
         
         
            
               2021/0209 (CNS)
            
            
               Priekšlikums
            
            
               PADOMES REGULA,
            
            
               ar ko uz laiku atliek kopējā muitas tarifa autonomo nodokļu piemērošanu dažu rūpniecības ražojumu importam Kanāriju salās
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 349. pantu,
            
            
               ņemot vērā Eiropas Komisijas priekšlikumu,
            
            
               pēc leģislatīvā akta projekta nosūtīšanas valstu parlamentiem, 
            
            
               ņemot vērā Eiropas Parlamenta atzinumu, 
            
            
               saskaņā ar īpašu likumdošanas procedūru,
            
            
               tā kā:
            
            
               (1)Saskaņā ar Padomes Regulu (ES) Nr. 1386/2011
                  6
                nodokļu atlikšana dažām Kanāriju salās importētām kapitālieguldījumu precēm komerciālai vai rūpnieciskai izmantošanai beigsies 2021. gada 31. decembrī. 
            
            
               (2)Spānijas valdība 2021. gada aprīlī pieprasīja pagarināt kopējā muitas tarifa autonomo nodokļu atlikšanu vairākiem ražojumiem saskaņā ar Līguma 349. pantu. Ar Regulu (ES) Nr. 1386/2011 noteiktie pasākumi pozitīvi ietekmēja Kanāriju salu ekonomikas attīstību, jo īpaši rūpniecībā un būvniecībā, tādējādi samazinot to ekonomisko un komerciālo trūkumu smago ietekmi, ko rada šo salu nošķirtība, izolētība un nelielā platība.
            
            
               (3)Kanāriju salu ekonomiku joprojām negatīvi ietekmē salu nelielais tirgus, tā sadrumstalotība un nošķirtība no Eiropas, īpaši augsts bezdarba līmenis un augstākas ražošanas un izplatīšanas izmaksas nekā kontinentālās Eiropas ekonomikas dalībniekiem. Lai gan Kanāriju salu bezdarba līmenis līdz 2019. gadam nedaudz uzlabojās, bezdarbs palielinājās no 20,5 % 2019. gadā līdz 22,6 % 2020. gadā, kas ievērojami pārsniedz valsts un Savienības vidējo rādītāju attiecīgi 15,5 % un 7,1 % (Eurostat, 2021. g.).
            
            
               (4)Turklāt Covid-19 krīze apturēja tūrisma darbību Kanāriju salās, kā rezultātā 2020. gadā IKP samazinājās par aptuveni 20 % saskaņā ar aplēsi. Turklāt, salīdzinot ar 2019. gadu, būvniecības un rūpnieciskās darbības samazinājās par 13 % saskaņā ar aplēsi. 
            
            
               (5)Tāpēc ir lietderīgi pagarināt kopējā muitas tarifa nodokļu atlikšanu dažām precēm, kas uzskaitītas Regulas (ES) Nr. 1386/2011 I un II pielikumā, lai:
            
            
               –nodrošinātu Regulas (ES) Nr. 1386/2011 pozitīvās ietekmes ilgtspēju; 
            
            
               –veicinātu ekonomikas diversifikāciju; 
            
            
               –nodrošinātu pastāvīgu izaugsmi un darbvietu radīšanu rūpniecībā un būvniecībā; 
            
            
               –veicinātu inovāciju; 
            
         
         
            
               –samazinātu vietējās ekonomikas atkarību no pakalpojumu nozares; 
            
            
               –papildinātu citus pasākumus, kas paredzēti ekonomiskās un sociālās vides stabilizācijai Kanāriju salās. 
            
            
               (6)Papildus ražojumu kategorijām, uz kurām attiecas Regula (ES) Nr. 1386/2011, šajā pašā kontekstā Spānijas valdība pieprasīja atlikt kopējā muitas tarifa nodokļus septiņām jaunām ražojumu kategorijām ar KN kodiem 3903 19, 5603 94, 5604 10, 7326 90, 7607 20, 8441 40 un 8479 90. Minētais pieprasījums būtu jāpieņem, jo šāda atlikšana, kas ietver iekārtas rūpnieciskām vajadzībām un izejvielas, stiprinātu Kanāriju salu ekonomiku.
            
            
               (7)Lai nodrošinātu, ka tikai tie ekonomikas dalībnieki, kas atrodas Kanāriju salu teritorijā, gūst labumu no minētajiem tarifa pasākumiem, saskaņā ar Eiropas Parlamenta un Padomes Regulu (ES) Nr. 952/2013
                  7
                un Komisijas Īstenošanas regulu (ES) 2015/2447
                  8
                atlikšanai vajadzētu būt atkarīgai no ražojumu galapatēriņa.
            
            
               (8)Tirdzniecības plūsmas novirzes gadījumā un lai nodrošinātu vienādus nosacījumus šīs regulas īstenošanai, īstenošanas pilnvaras būtu jānodod Komisijai, kas ļautu tai uz laiku atcelt nodokļu atlikšanu. Minētās pilnvaras būtu jāizmanto saskaņā ar Eiropas Parlamenta un Padomes Regulu (ES) Nr. 182/2011
                  9
               . 
            
            
               (9)Šajā regulā paredzētajiem pasākumiem būtu jānodrošina nepārtrauktība pēc Regulas (ES) Nr. 1386/2011 darbības termiņa beigām. Tāpēc šajā regulā paredzētos pasākumus ir lietderīgi piemērot no 2022. gada 1. janvāra līdz 2031. gada 31. decembrim,
            
            
               IR PIEŅĒMUSI ŠO REGULU.
            
            
               1. pants
            
            
               No 2022. gada 1. janvāra līdz 2031. gada 31. decembrim pilnībā ir atlikti Regulas (ES) Nr. 952/2013 56. panta 2. punkta c) apakšpunktā minētie kopējā muitas tarifa nodokļi, ko piemēro, importējot Kanāriju salās kapitālieguldījumu preces komerciālai vai rūpnieciskai izmantošanai, kuras pašlaik klasificē ar I pielikumā uzskaitītajiem KN kodiem. 
            
            
               Šīs preces izmanto saskaņā ar atbilstīgajiem Regulas (ES) Nr. 952/2013 un Regulas (ES) 2015/2447 noteikumiem vismaz 24 mēnešus pēc tam, kad Kanāriju salu teritorijā esošie ekonomikas dalībnieki tās laiduši brīvā apgrozībā. 
            
            
               2. pants
            
            
               No 2022. gada 1. janvāra līdz 2031. gada 31. decembrim pilnībā ir atlikti Regulas (ES) Nr. 952/2013 56. panta 2. punkta c) apakšpunktā minētie kopējā muitas tarifa nodokļi, ko piemēro tādu izejmateriālu, sastāvdaļu un komponentu importam Kanāriju salās, kurus izmanto rūpnieciskai pārveidošanai vai tehniskajai apkopei Kanāriju salās un kurus pašlaik klasificē ar II pielikumā uzskaitītajiem KN kodiem.
            
            
               3. pants
            
            
               Uz 1. un 2. pantā minēto nodokļu atlikšanu attiecas galapatēriņa muitas uzraudzība saskaņā ar Regulas (ES) Nr. 952/2013 254. pantu. 
            
            
               4. pants
            
            
               1.Ja Komisijai ir pamats domāt, ka šajā regulā paredzētā nodokļu atlikšana ir izraisījusi novirzes konkrētu ražojumu tirdzniecības plūsmās, tā ir pilnvarota pieņemt īstenošanas aktus, ar kuriem nodokļu atlikšanu minētajam ražojumam atceļ uz laiku, kas nepārsniedz 12 mēnešus. Minētos īstenošanas aktus pieņem saskaņā ar 5. panta 2. punktā minēto pārbaudes procedūru. 
            
            
               Ievedmuitu ražojumiem, attiecībā uz kuriem nodokļu atlikšana uz laiku ir atcelta, nodrošina ar galvojumu, un šāda galvojuma došana ir nosacījums attiecīgo ražojumu laišanai brīvā apgrozībā Kanāriju salās. 
            
            
               2.Ja Padome saskaņā ar Līgumā noteikto procedūru 12 mēnešu laikā nolemj, ka atlikšana būtu jāatceļ galīgi, to nodokļu summu, kas ir nodrošināta ar galvojumiem, iekasē galīgi.
            
            
               3.Ja 12 mēnešu laikā nav pieņemts galīgais lēmums saskaņā ar 2. punktu, galvojumus atbrīvo. 
            
            
               5. pants
            
         
         
            
               1.Komisijai palīdz Muitas kodeksa komiteja, kas izveidota ar Regulas (ES) Nr. 952/2013 285. panta 1. punktu. 
            
            
               2.Ja ir atsauce uz šo punktu, piemēro Regulas (ES) Nr. 182/2011 5. pantu. 
            
            
               6. pants
            
            
               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            
            
               To piemēro no 2022. gada 1. janvāra.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē,
            
            
               
                     Padomes vārdā –
               
               
                     priekšsēdētājs
               
            
            
               TIESĪBU AKTA FINANŠU PĀRSKATS ATTIECĪBĀ UZ PRIEKŠLIKUMIEM, KAS IETEKMĒ VIENĪGI BUDŽETA IEŅĒMUMUS
            
            
               1.PRIEKŠLIKUMA NOSAUKUMS
            
            
               Padomes regula, ar ko uz laiku atliek kopējā muitas tarifa autonomo nodokļu piemērošanu dažu rūpniecības ražojumu importam Kanāriju salās.
            
            
               2.BUDŽETA POZĪCIJAS:
            
            
               Nodaļa un pants: 12. nodaļa, 120. pants.
            
            
               Budžetā paredzētā summa 2021. gadam: 17 605 700 000 EUR
            
            
               3.FINANSIĀLĀ IETEKME 
            
            
               ◻
                     Priekšlikumam nav finansiālas ietekmes
            
            
               X
                     Priekšlikumam nav finansiālas ietekmes uz izdevumiem, taču ir finansiāla ietekme uz ieņēmumiem, proti, šāda:
            
            
               (miljonos EUR, 1 zīme aiz komata)
            
            
                     
                  
                  
                     
                  
               
                     
                        Budžeta pozīcija
                     
                  
                  
                     
                        Ieņēmumi
                           10
                        
                     
                  
                  
                     
                        periods, kas sākas dd/mm/gggg
                     
                  
                  
                     
                        [2022.–2031. gads]
                     
                  
               
                     
                        120. pants
                     
                  
                  
                     
                        Ietekme uz pašu resursiem
                     
                  
                  
                     
                        01.01.2022.–31.12.2031.
                     
                  
                  
                     
                        -2,5/gadā
                     
                  
               
         
            
               Lai ekonomikas dalībniekiem dotu iespēju pieņemt lēmumus par ilgtermiņa investīcijām, ierosinātajai nodokļu atlikšanai vajadzētu būt spēkā 10 gadus.
            
            
               Priekšlikums aizstāj pasākumus, kas ieviesti ar Padomes Regulu (ES) Nr. 1386/2011, kuras darbības termiņš beidzas 2021. gada 31. decembrī.
            
            
               Šīs rīcības aptuvenās izmaksas
            
            
               Pamatojoties uz reģionālo iestāžu sniegto informāciju, ietekme uz ieņēmumu zaudējumiem, kas izriet no šīs regulas, tiek lēsta 3,3 miljonu EUR apmērā (bruto summa, ieskaitot iekasēšanas izdevumus) x 0,75 = 2,5 miljoni EUR/gadā laikposmā no 01.01.2012. līdz 31.12.2021. Tomēr, tā kā ar priekšlikumu pagarina pašlaik spēkā esošos pasākumus, neiekasēto tradicionālo pašu resursu līmenis praktiski nemainīsies, kad šī regula stāsies spēkā.
            
            
               4.KRĀPŠANAS APKAROŠANAS PASĀKUMI
            
            
               Pārbaudes par tādu ražojumu galapatēriņu, uz kuriem attiecas šī Padomes regula, veiks saskaņā ar 254. pantu Eiropas Parlamenta un Padomes 2013. gada 9. oktobra Regulā (ES) Nr. 952/2013, ar ko izveido Savienības Muitas kodeksu. 
            
         
         
            
                  
                     (1)
                  
                        OV L 345, 29.12.2011., 1. lpp.
               
               
                  
                     (2)
                  
                        COM(2017) 623 final. 
               
               
                  
                     (3)
                  
                        OV L 403, 1.12.2020., 1. lpp.
               
               
                  
                     (4)
                  
                        Nodoklis, kas pazīstams kā “Arbitrio sobre las Importaciones y Entregas de Mercancías en las islas Canarias” (AIEM nodoklis).
               
               
                  
                     (5)
                  
                        OV L 402, 1.12.2020., 13. lpp.
               
               
                  
                     (6)
                  
                        Padomes Regula (ES) Nr. 1386/2011 (2011. gada 19. decembris), ar ko uz laiku atliek kopējā muitas tarifa autonomo nodokļu piemērošanu dažu rūpniecības ražojumu importam Kanāriju salās (OV L 345, 29.12.2011., 1. lpp.).
               
               
                  
                     (7)
                  
                        Eiropas Parlamenta un Padomes Regula (ES) Nr. 952/2013 (2013. gada 9. oktobris), ar ko izveido Savienības Muitas kodeksu (OV L 269, 10.10.2013., 1. lpp.).
               
               
                  
                     (8)
                  
                        Komisijas Īstenošanas regula (ES) 2015/2447 (2015. gada 24. novembris), ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu (OV L 343, 29.12.2015., 558. lpp.).
               
               
                  
                     (9)
                  
                        Eiropas Parlamenta un Padomes Regula (ES) Nr. 182/2011 (2011. gada 16. februāris), ar ko nosaka normas un vispārīgus principus par dalībvalstu kontroles mehānismiem, kuri attiecas uz Komisijas īstenošanas pilnvaru izmantošanu (OV L 55, 28.2.2011., 13. lpp.).
               
               
                  
                     (10)
                  
                        Norādītajām tradicionālo pašu resursu (lauksaimniecības nodokļi, cukura nodevas, muitas nodokļi) summām jābūt neto summām, t. i., bruto summām, no kurām atskaitīti 25 % iekasēšanas izmaksu.
               
            
      
    ---documentbreak--- 
      
         
               EIROPAS KOMISIJA
            Briselē, 14.7.2021
            COM(2021) 392 final
            PIELIKUMI 
            dokumentam
            Priekšlikums PADOMES REGULAI,
            ar ko uz laiku atliek kopējā muitas tarifa autonomo nodokļu piemērošanu dažu rūpniecības ražojumu importam Kanāriju salās
            
               
         
         
            
               I PIELIKUMS
            
            
               Kapitālieguldījumu preces komerciālai vai rūpnieciskai izmantošanai, kuras pašlaik klasificē ar šādiem KN kodiem
                  1
               :
            
            
            
                     
                        4011 20
                     
                  
                  
                     
                        8418 61 00
                     
                  
                  
                     
                        8519 20
                     
                  
                  
                     
                        9006 30 00
                     
                  
               
                     
                        4011 30 00
                     
                  
                  
                     
                        8418 69 00
                     
                  
                  
                     
                        8701
                     
                  
                  
                     
                        9006 53
                     
                  
               
                     
                        4011 70 00
                     
                  
                  
                     
                        8418 91 00
                     
                  
                  
                     
                        8702
                     
                  
                  
                     
                        9006 59
                     
                  
               
                     
                        4011 80 00
                     
                  
                  
                     
                        8418 99
                     
                  
                  
                     
                        8704 21 
                     
                  
                  
                     
                        9007 10 00
                     
                  
               
                     
                        4011 90 00
                     
                  
                  
                     
                        8427
                     
                  
                  
                     
                        8704 22
                     
                  
                  
                     
                        9007 20 00
                     
                  
               
                     
                        5608
                     
                  
                  
                     
                        8431 20 00
                     
                  
                  
                     
                        8704 23
                     
                  
                  
                     
                        9008 50 00
                     
                  
               
                     
                        6403 40 00
                     
                  
                  
                     
                        8441 40 00
                     
                  
                  
                     
                        8704 31 
                     
                  
                  
                     
                        9010 10 00
                     
                  
               
                     
                        6403 51 05
                     
                  
                  
                     
                        8450 11 90
                     
                  
                  
                     
                        8704 32
                     
                  
                  
                     
                        9011 20 90 
                     
                  
               
                     
                        6403 59 05
                     
                  
                  
                     
                        8450 12 00
                     
                  
                  
                     
                        8704 41
                     
                  
                  
                     
                        9030 33 20
                     
                  
               
                     
                        6403 91 05
                     
                  
                  
                     
                        8450 19 00
                     
                  
                  
                     
                        8704 42
                     
                  
                  
                     
                        9106
                     
                  
               
                     
                        6403 99 05
                     
                  
                  
                     
                        8450 20 00
                     
                  
                  
                     
                        8704 43
                     
                  
                  
                     
                        9107 00 00
                     
                  
               
                     
                        8415
                     
                  
                  
                     
                        8450 90 00
                     
                  
                  
                     
                        8704 51
                     
                  
                  
                     
                        9207
                     
                  
               
                     
                        8418 30 80
                     
                  
                  
                     
                        8472 30 00
                     
                  
                  
                     
                        8704 52
                     
                  
                  
                     
                        9506 91 90
                     
                  
               
                     
                        8418 40 80
                     
                  
                  
                     
                        8479 90 
                     
                  
                  
                     
                        8704 60
                     
                  
                  
                     
                        9507 10 00
                     
                  
               
                     
                        8418 50
                     
                  
                  
                     
                        8501
                     
                  
                  
                     
                        8704 90 00
                     
                  
                  
                     
                        9507 20 90
                     
                  
               
                     
                  
                  
                     
                  
                  
                     
                        8705
                     
                  
                  
                     
                        9507 30 00
                     
                  
               
               II PIELIKUMS
            
            
               Lauksaimniecības vajadzībām, rūpnieciskai pārveidošanai vai tehniskai apkopei izmantotie izejmateriāli, sastāvdaļas un komponenti, kurus pašlaik klasificē ar šādiem KN kodiem
                  2
               : 
            
            
                     
                        3901
                     
                  
                  
                     
                        5208
                     
                  
                  
                     
                        5507 00 00
                     
                  
                  
                     
                        7601
                     
                  
               
                     
                        3902 10 00
                     
                  
                  
                     
                        5209
                     
                  
                  
                     
                        5508 10 10
                     
                  
                  
                     
                        7607 20
                     
                  
               
                     
                        3903 11 00
                     
                  
                  
                     
                        5210
                     
                  
                  
                     
                        5508 20 10
                     
                  
                  
                     
                        8529 90 
                     
                  
               
                     
                        3903 19 00
                     
                  
                  
                     
                        5212
                     
                  
                  
                     
                        5509
                     
                  
                  
                     
                        8706 00
                     
                  
               
                     
                        3904 10 00
                     
                  
                  
                     
                        5401 10 12
                     
                  
                  
                     
                        5510
                     
                  
                  
                     
                        8707
                     
                  
               
                     
                        3906 10 00
                     
                  
                  
                     
                        5401 10 14
                     
                  
                  
                     
                        5512
                     
                  
                  
                     
                        8708
                     
                  
               
                     
                        4407 21
                     
                  
                  
                     
                        5401 20 10
                     
                  
                  
                     
                        5513
                     
                  
                  
                     
                        8714 
                     
                  
               
                     
                        4407 22 
                     
                  
                  
                     
                        5402
                     
                  
                  
                     
                        5514
                     
                  
                  
                     
                        9002 90 00
                     
                  
               
                     
                        4407 23
                     
                  
                  
                     
                        5403
                     
                  
                  
                     
                        5515
                     
                  
                  
                     
                        9006 91 00
                     
                  
               
                     
                        4407 25
                     
                  
                  
                     
                        5404 11 00
                     
                  
                  
                     
                        5516
                     
                  
                  
                     
                        9007 91 00
                     
                  
               
                     
                        4407 26
                     
                  
                  
                     
                        5404 90
                     
                  
                  
                     
                        5603 94
                     
                  
                  
                     
                        9007 92 00
                     
                  
               
                     
                        4407 29
                     
                  
                  
                     
                        5407
                     
                  
                  
                     
                        5604 10 00
                     
                  
                  
                     
                        9008 90 00
                     
                  
               
                     
                        4407 99 40
                     
                  
                  
                     
                        5408
                     
                  
                  
                     
                        6001
                     
                  
                  
                     
                        9010 90 80
                     
                  
               
                     
                        4410
                     
                  
                  
                     
                        5501
                     
                  
                  
                     
                        6002
                     
                  
                  
                     
                        9104 00 00
                     
                  
               
                     
                        4412 
                     
                  
                  
                     
                        5502
                     
                  
                  
                     
                        6217 90
                     
                  
                  
                     
                        9108
                     
                  
               
                     
                        5108
                     
                  
                  
                     
                        5503
                     
                  
                  
                     
                        6305
                     
                  
                  
                     
                        9109
                     
                  
               
                     
                        5110 00 00
                     
                  
                  
                     
                        5504
                     
                  
                  
                     
                        6309 00 00
                     
                  
                  
                     
                        9110 
                     
                  
               
                     
                        5111 
                     
                  
                  
                     
                        5505
                     
                  
                  
                     
                        6406
                     
                  
                  
                     
                        9111
                     
                  
               
                     
                        5112 
                     
                  
                  
                     
                        5506
                     
                  
                  
                     
                        7326 90
                     
                  
                  
                     
                        9112
                     
                  
               
                     
                        5205
                     
                  
                  
                     
                  
                  
                     
                  
                  
                     
                        9114
                     
                  
               
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
         
         
            
                  
                     (1)
                  
                        Definētas Komisijas Regulā (ES) 2021/XXXX (2021. gada XX. septembris), ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu (OV L XXX, XX.10.2021., 1. lpp.). 
               
               
                  
                     (2)
                  
                        Definēti Komisijas Regulā (ES) 2021/XXXX (2021. gada XX. septembris), ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu (OV L XXX, XX.10.2021., 1. lpp.).